== Tidlige liv ==
[[Fil:Andreas_Moeller_-_Erzherzogin_Maria_Theresia_-_Kunsthistorisches_Museum.jpg|thumb|upright|left|Maria Theresia som elleve-årig. Malet af [[Andreas Møller (maler)|Andreas Møller]] i [[1727]].]]
Et år efter Maria Theresias fødsel blev hendes lillesøster [[Maria Anna af Østrig (1718–1744)|Maria Anna]] født, og i [[1724]] fødtes endnu en søster, [[Maria Amalia af Østrig (1724-1730)|Maria Amalia]].{{efn|Maria Theresa overlevede begge sine søstre. Maria Amalia døde som seks-årig, mens Maria Anna døde i barselsseng i [[1744]].{{sfn|Ingrao|2000|p=128}}}} På portrætter af kejserfamilien kan man se, at Maria Theresia lignede sin mor Elisabeth Christine og søster Maria Anna.{{sfn|Mahan|1932|p=23}} Den preussiske ambassadør noterede, at hun havde store blå øjne, lyst hår med et strejf af rødt, en bred mund og en bemærkelsesværdig stærk krop.{{sfn|Mahan|1932|p=228}} I modsætning til mange andre medlemmer af Huset Habsburg var hverken hendes forældre eller bedsteforældre nært beslægtede.{{efn|Medlemmerne af den habsburgske slægt giftede sig ofte med nære slægtninge. Eksempler herpå var onkel-niece ægteskaber (Maria Theresias bedstefar [[Leopold 1. (Tysk-romerske rige)|Kejser Leopold 1.]] og [[Margareta Theresa af Spanien]], [[Filip 2. af Spanien]] og [[Anna af Østrig (1549–1580)|Anna af Østrig]], [[Filip 4. af Spanien]] og [[Mariana af Østrig]], m.fl.). Maria Theresia, derimod, nedstammede fra Leopold 1.'s tredje hustru, som ikke var nært beslægtet med ham, og hendes forældre var kun fjernt beslægtet.{{sfn|Beales|1987|p=21}}}}
Historie Walhalla